Sao Paulo, përgatitjet para Kupës së Botës
Sao Paulo ka filluar të rimëkëmbet nga greva e ditëve të fundit e punonjësve të transportit publik.
Sao Paulo, qyteti më i madh Brazilit dhe qytetit ku sot do të zhvillohet ndeshja e parë e Kupës së Botës, ende nuk është rimëkëmbur nga një grevë tre ditore e punonjësve të tranportit publik. Në protestat e kohëve të fundit në Brazil vendi është kritikuar se ka shpenzuar më shumë për organizimin e Kupës së Botës se sa për ndërtimin e shkollave dhe spitaleve. Por, siç njofton korrespondenti i Zërit të Amerikës në Sao Paulo, Nicolas Pinault, jeta në Sao Paulo ka filluar t’i kthehet normalitetit në prag të ndeshjes së parë. Kryeqyteti ekonomik i Brazilit ka filluar t’i kthehet normalitetit. Por greva e fundit është në mendjet e banorëve. Grevistët e shërbimit të trenave bllokuan qytetin për tre ditë duke ngritur shqetësime në mbarë botën. Mësuesja në pension, Vera Lucia Gatti thotë se shumë brazilianë janë të zëmëruar që qeveria ka shpenzuar miliarda dollarë në stadiume ndërkohë që spitalet dhe shkollat janë në gjendje të rëndë. Pronarët e dyqaneve në qendër të Sao Paulos shpresojnë të kompensojnë humbjet që pësuan gjatë grevës. Ata mendojnë se fillimi i Kupës së Botës sot do të sjellë shumë turistë të cilët do të jenë një burim fitimi për ta. Maria Elizabeth ka një dyqan pranë stacionit të metrosë Republica. Në stadiumin ku pas disa orësh do të zhvillohet ndeshja e parë e Kupës së Botës mes Brazilit dhe Kroacisë, dje organizatorët po nxitonin për të përfunduar përgatitjet. Zyrtarisht, stadiumi ishte gati, por shumë punëtorë vazhdonin të punonin dhe ashensorë të përkohshëm ishin të pranishëm kudo. Vonesat si këto kanë qenë një problem i madh, dhe komiteti organizativ brazilian për Kupën e Botës është kritikuar rëndë muajt e fundit. Rafael Alcadipani është ndihmës profesor në universitetin Fondacioni Getúlio Vargas. Kritikat ndaj FIFA-s nuk janë një shqetësim i madh për tifozët nga mbarë bota të cilët mezi presin t’i shohin ndeshjet. Maria është tifoze nga Kili. Pra, festa tashmë ka filluar dhe tifozët thjeshtë po presin fillimin e ndeshjeve të Kupës së Botës.